section_heading: Karijera
paragraph_text: Juraj je utemeljitelj umjetničke organizacije Teatro VeRRdi (1999.) koja se bavi promicanjem i produkcijom alternativne kulture te kazališnom edukacijom mladih. Autor je glazbe u predstavama Ekologija i društvo (KLZ, 1997.), Metamorfoza (Dramski studio HKK, 1998.), Zločin na kozjem otoku (Dramski studio HKK, 2001.), Vuk i sedam kozlića (KLZ, 2002.). Godine 1998. postao je članom MAPA-e (Moving Academy for Performing Arts - Amsterdam).